CELEX: C2007/297/98
Language: hu
Date: 2007-12-08 00:00:00
Title: F-106/07. sz. ügy: 2007. október 5-én benyújtott kereset – Giaprakis kontra Régiók Bizottsága

8.12.2007   
            
            
               HU
            
            
               Az Európai Unió Hivatalos Lapja
            
            
               C 297/49
            
         2007. október 5-én benyújtott kereset – Giaprakis kontra Régiók Bizottsága
   (F-106/07. sz. ügy)
   (2007/C 297/98)
   Az eljárás nyelve: francia
   Felek
   
      Felperes: Stavros Giaprakis (Brüsszel, Belgium) (képviselő: M.-A. Lucas ügyvéd)
   
      Alperes: az Európai Unió Régióinak Bizottsága
   Kereseti kérelmek
   
               —
            
            
               A Közszolgálati Törvényszék semmisítse meg a Régiók Bizottsága hivatala igazgatójának 2006. november 21-i, a felperes számára – a 2004. áprilisa és 2005. júniusa között teljesített kifizetések Franciaországba átutalt részének korrekciós együtthatója címén – folyósított 1 246,06 euró megtérítésére vonatkozó határozatát;
            
         
               —
            
            
               a Közszolgálati Törvényszék kötelezze a Régiók Bizottságát a felperes részére 1 246,06 euró – a visszatérítéstől, azaz 2006. december 1-jétől számítva a teljes kifizetéséig évi 8 %-os késedelmi kamattal növelt – összegének megfizetésére;
            
         
               —
            
            
               a Közszolgálati Törvényszék kötelezze a Régiók Bizottságát a felperes részére 1 000 euró megfizetésére a felperesnek a megtámadott határozattal okozott nem vagyoni kár megtérítése címén;
            
         
               —
            
            
               a Közszolgálati Törvényszék a Régiók Bizottságát kötelezze a költségek viselésére.
            
         Jogalapok és fontosabb érvek
   Keresetének alátámasztására a felperes az F-59/07. sz. ügyben (1) felhozottakhoz hasonló jogalapokra hivatkozik.
   
      (1)  HL C 199., 2007.8.25., 51. o.